BRATISLAVA – Bývalá svetová jednotka Caroline Wozniacka (30) ukončila v tomto roku po Australian Open bohatú hráčsku kariéru, v ktorej toho dosiahla naozaj veľa. Aj keď choroba nebola tým hlavným dôvodom, rozhodne aj krutá diagnóza zohrala pri rozhodovaní významnú rolu…
V Melbourne sa obľúbená tenisová kráska prebojovala do tretieho kola, kde bodku za jej hráčskou kariérou urobila tuniská súperka Jabeurová. V nedávnom rozhovore pre magazín People prišla sympatická Dánka s desivou spoveďou, v ktorej si zaspomínala na začiatky krutého ochorenia.
Na desivé ráno nikdy nezabudne
Víťazka Australian Open a Turnaja majsteriek v auguste roku 2018 zažila naozaj desivé ráno, na ktoré zrejme nezabudne do konca svojho života. Po trojhodinovom montrealskom maratóne so Sabalenkovou (7:5, 2:6, 6:7) sa na druhý deň po prebudení nemohla ani pohnúť.
"Pozrela som na svojho manžela Davida a povedala mu: "Ja sa naozaj nemôžem ani pohnúť. Som totálne vyčerpaná a mám hrozné bolesti." Cítila som sa ako keby ma zrazilo auto a mala som mononukleózu zároveň," zaspomínala si Dánka na hrozné chvíle, kedy začínala tušiť, že nie je zdravotne v poriadku a so všetkým jej v tom čase musel pomáhať manžel.
Už o týždeň na to opäť stála na súťažnom kurte, keď v Cincinnati čelila Bertensovej, s ktorou zápas ale po prehratom úvodnom dejstve (4:6) skrečovala. Následne prešla množstvom testov a pozorovaní aby zistila krutú diagnózu – reumatoidná artritída. "Mohla to kľudne byť rakovina alebo milión ďalších vecí," spomína na vtedajšie útrapy Wozniacka.
Šokujúca diagnóza
Pre Dánku to bola tvrdá rana, pretože mladá športovkyňa by takúto diagnózu rozhodne neočakávala: "Bol to veľký šok. Nikto z mojej rodiny nikdy nemal reumatoidnú artritídu ani iné autoimunitné ochorenie. Nemohla som skrátka pochopiť, ako môže mať mladý človek v kondícii takúto chorobu."
Dánska kráska to ale napriek tomu nevzdala a aj keď do októbra to z jej strany bolo na kurtoch skôr trápenie, od začiatku októbra naskočila na víťaznú vlnu. V Pekingu bez straty jediného setu zvládla všetkých šesť prekážok a zodvihla nad hlavu pre ňu zrejme najcennejšiu trofej. "Je to pravdepodobne jeden z momentov, na ktoré som najviac hrdá. Nikto okrem mojej rodiny v tom čase nevedel o mojej chorobe a ja som si dokázala, že zvládnem čokoľvek," uviedla 30-násobná singlová šampiónka.
Koniec plánovala už pred Australian Open
Už pred Australian Open plánovala Dánka koniec a hlavným dôvodom mal byť väčší časový priestor pre rodinu a nie choroba, s ktorou sa musela naučiť žiť. Okrem blízkym sa Wozniacka venuje organizácii Advantage Hers, ktorá pomáha ženám bojujúcim s rozličnými zápalovými ochoreniami.
Pozrite si tento príspevok na Instagrame
#Ad I'm so excited to partner with @UCB_Biopharma and bring #AdvantageHers to life! I know first-hand the challenges of living with rheumatoid arthritis and I want to connect with other women around the world also living with a chronic inflammatory disease. I've learned the importance of having a strong inner circle of support and taking an active role in my own care. The opportunity to help others to do the same is something I can't wait to continue sharing with you guys. Check out advantagehers.com for tips on how I manage my disease and building a long-term disease game plan with your specialist.
Zdroj: ts